Előterjesztés a Zalakaros Város Önkormányzata Képviselőtestülete 2019. december 12-én tartandó ülésére
Napirend címe: 2020. évi ellenőrzési terv megállapítása
Előterjesztést készítette: Belső ellenőr

                                        Horváthné Juhász Barbara pénzügyi osztályvezető 
Tisztelt Képviselő-testület!

A belső ellenőrzés működtetését az Mötv. 119. §-a a jegyző kötelező feladatai között nevesíti.
(3) A jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

(4) A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet szerint: 
3. § A költségvetési szerv vezetője felelős a belső kontrollrendszer keretében – a szervezet minden szintjén érvényesülő – megfelelő

a) kontrollkörnyezet,

b) kockázatkezelési rendszer,

c) kontrolltevékenységek,

d) információs és kommunikációs rendszer, és

e) nyomon követési rendszer (monitoring)

kialakításáért, működtetéséért és fejlesztéséért.
Zalakaros Város Önkormányzata 2020. évre a Numerikus Szumma Kontroll Kft.-vel kötött megbízási szerződést az ellenőrzési feladatok elvégzésére.

A belső ellenőr a fenti jogszabályok előírásait figyelembe véve következő ellenőrzések lefolytatását javasolja:
Az Önkormányzat esetében:

  I.  A kockázatkezelés kialakításának szabályozottsága (2020. április)
     II.  A monitoring rendszer kialakításának és működtetésének ellenőrzése (2020. június)
     III. A kockázatkezelési rendszer jogszabályi előírásainak ellenőrzése (2020. március)
     IV. Az illetmények megállapításának ellenőrzése a Zalakarosi Közösségi Ház és Könyvtár tekintetében (2020. július)
     V.  Az óvodai térítési díjak megállapításának és beszedésének ellenőrzése (2020. október)
A Közös Önkormányzati Hivatal vonatkozásában:

I. A selejtezés szabályozottságának és lebonyolításának ellenőrzése 
Fentiek figyelembevételével a belső ellenőr a 2020. évi belső ellenőrzési tervet jelen előterjesztés melléklete szerinti tartalommal elkészítette.
Tisztelettel kérem a Képviselő-testületet, hogy a 2020. évi belső ellenőrzési tervet az előterjesztés melléklete szerinti tartalommal jóváhagyni szíveskedjen!
Határozati javaslat: 
Zalakaros Város Önkormányzatának Képviselő-testülete

1./ az Önkormányzat 2020. évi belső ellenőrzési tervét a melléklet szerinti tartalommal hagyja jóvá.
Határidő: 2019. december 31.
Felelős: Szabóné dr. Csányi Marianna jegyző
Operatív felelős: Horváthné Juhász Barbara pénzügyi osztályvezető
                            Gaál Krisztina ügyintéző
Határozati javaslat: 
Zalakaros Város Önkormányzatának Képviselő-testülete

1./ a Zalakarosi Közös Önkormányzati Hivatal 2020. évi belső ellenőrzési tervét a melléklet szerinti tartalommal hagyja jóvá.
Határidő: 2019. december 31.
Felelős: Szabóné dr. Csányi Marianna jegyző

Operatív felelős: Horváthné Juhász Barbara pénzügyi osztályvezető

                            Gaál Krisztina ügyintéző
Zalakaros 2019. november 28.

Szabóné dr. Csányi Marianna

     jegyző
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

· Az illetmények megállapításának ellenőrzése a Zalakarosi Közösségi Ház és Könyvtár mellett a Zalakarosi Óvoda és Bölcsőde intézményre is kiterjedjen
· Az óvodai térítési díjakon túl, valamennyi térítési díj megállapításának és beszedésének ellenőrzésére terjedjen ki a belső ellenőri vizsgálat

